โลโก้ นากลาง **จดหมายข่าว**

**กองคลัง งานจัดเก็บรายได้**

**องค์การบริหารส่วนตำบลนากลาง อำเภอสูงเนิน จังหวัดนครราชสีมา**

**โทรศัพท์ 044-928823 ต่อ 20**

เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมใบอนุญาตตลอดจนรายได้อื่นตามที่กฎหมายกำหนด

ดังนั้น เพื่อให้การจัดเก็บรายได้ขององค์การบริหารส่วนตำบลแหลม เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลนากลาง ประจำปี พ.ศ. ๒๕๕8 ประเภทใดประเภทหนึ่งหรือหลายประเภท ดำเนินการดังนี้

1. **ภาษีโรงเรือนและที่ดิน**

ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่เดือนมกราคม ๒๕๕8 ถึงเดือนกุมภาพันธ์ ๒๕๕8

**๒. ภาษีบำรุงท้องที่**

ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่เดือนมกราคม ๒๕๕8 ถึงเดือนเมษายน ๒๕๕8

**๓. ภาษีป้าย**

ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลนากลาง ให้ยื่นแบบแสดงรายการภาษีป้ายตั้งแต่เดือนมกราคม ๒๕๕8 ถึงเดือนมีนาคม ๒๕๕8

อนึ่ง ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ กองคลัง องค์การบริหารส่วนตำบลนากลาง อำเภอสูงเนิน จังหวัดนครราชสีมา ในวันและเวลาราชการตามกำหนดระยะเวลาดังกล่าวข้างต้น หากพ้นกำหนดแล้วท่านจะมีความผิด และต้องชำระเงินเพิ่มหรือถูกปรับตามที่กฎหมายกำหนด

จึงประชาสัมพันธ์มาเพื่อทราบ

กองคลัง

องค์การบริหารส่วนตำบลนากลาง

อำเภอสูงเนิน จังหวัดนครราชสีมา